CELEX: 62016TA0874
Language: lt
Date: 2018-11-08 00:00:00
Title: Byla T-874/16: 2018 m. lapkričio 8 d. Bendrojo Teismo sprendimas byloje RA / Audito Rūmai (Viešoji tarnyba – Pareigūnai – Paaukštinimas – 2016 m. pareigų paaukštinimo procedūra – Sprendimas nepaaukštinti ieškovo pareigų iki AD 11 lygio – Vertinimo ataskaitos nebuvimas – Nuopelnų palyginimas)

7.1.2019   
            
            
               LT
            
            
               Europos Sąjungos oficialusis leidinys
            
            
               C 4/24
            
         
      2018 m. lapkričio 8 d. Bendrojo Teismo sprendimas byloje RA / Audito Rūmai
      
      (Byla T-874/16) (1)
      
      (Viešoji tarnyba - Pareigūnai - Paaukštinimas - 2016 m. pareigų paaukštinimo procedūra - Sprendimas nepaaukštinti ieškovo pareigų iki AD 11 lygio - Vertinimo ataskaitos nebuvimas - Nuopelnų palyginimas)
      (2019/C 4/33)
      Proceso kalba: prancūzų
      
         Šalys
      
      
         Ieškovas: RA, atstovaujamas advokatų S. Orlandi ir T. Martin
      
         Atsakovas: Europos Sąjungos Audito Rūmai, atstovaujami C. Lesauvage, E. von Bardeleben ir A.-M. Cosciug
      
         Dalykas
      
      SESV 270 straipsniu grindžiamas prašymas panaikinti 2016 m. kovo 4 d. sprendimą, kuriuo Audito Rūmai nepriskyrė ieškovo prie aukštesnio (AD 11) lygio per 2016 m. pareigų paaukštinimo procedūrą, nes jo pavardė nebuvo įtraukta į pareigūnų, kurių pareigos paaukštintos per 2016 m. pareigų paaukštinimo procedūrą, sąrašą.
      
         Rezoliucinė dalis
      
      
                  1.
               
               
                  Panaikinti 2016 m. kovo 4 d. Europos Sąjungos Audito Rūmų sprendimą nepaaukštinti RA pareigų iki AD 11 lygio per 2016 m. pareigų paaukštinimo procedūrą.
               
            
                  2.
               
               
                  Audito Rūmai padengia visas bylinėjimosi išlaidas.
               
            
         (1)  OL C 46, 2017 2 13.